Fjerde møde i vandrådet for vandopland 1.5 Randers Fjord - PDF Gratis download
Download "Fjerde møde i vandrådet for vandopland 1.5 Randers Fjord"
1 Fjerde møde i vandrådet for vandopland 1.5 Randers Fjord Fredag den 29. september 2017 kl. 13:00 17:15 Rådhus, Prinsens Allé 5, 8800, mødelokale M5 e: Organisation Danmarks Naturfredningsforening Danmarks Sportsfiskerforbund Dansk Skovforening Dansk Landbrug Midt-Østjylland Dansk Ornitologisk Forening Djursland Landboforening Foreningen til bevarelse af Tange Sø Friluftsrådet Gjern Fiskeriforening Gudenåens Ørredfond Landbrug & Fødevarer Langaa Sportsfiskerforening/Gudenåsammenslutningens Lakseprojekt Uldum Kær Naturlaug Fiskeriforening Ålauget Alling Å Kommune Favrskov Hedensted Randers Silkeborg Skanderborg Stig Jensen Kim Aarestrup Anders Ahrenfeldt Frede Lundgaard Madsen Jens Bonde Poulsen Erik Revsbech Jensen Bo Refer Thorkil Danielsen (suppleant) Torben Kristensen (suppleant) John Eistrøm Maria Pilgaard Lars Kielsgaard Hans Madsen Erik Jønsson Peter Helles Klaus Overgaard Kristensen Christian Bruun Bundesen Hanne Wind-Larsen Anders Isberg Aahave Hanne Medum Lærke Jørgen Jørgensen (mødeleder) Anders Haugstrup Andersen Hanne Stadsgaard Jensen (ref.) Fraværende/afbud: Organisation Bæredygtigt Landbrug Dansk Akvakultur Friluftsrådet Vandløbslauget GST Lars Kristen Kudahl Niels Dalsgaard Jan Karnøe Niels Toft Christensen
2 REFERAT Dagsorden: 1. Godkendelse af dagsorden 2. Godkendelse af referat fra 3. vandrådsmøde den 22. august Opfølgning på ekskursion 15. september Principper for karakterisering af vandløb 5. Status for indmeldinger i GIS-værktøj 6. Drøftelse af specifikke vandløb 7. Oplæg til udtalelse fra vandrådet til Miljø- og fødevareministeren vedr. vandrådsprocessen 8. Emner til næste møde 9. Eventuelt Ad 1: Godkendelse af dagsorden Der blev spurgt til indholdet af emnet under Eventuelt vedr. Vestbirk Vandkraftværk. Mødelederen oplyste, at Hans Madsen/Uldum Kær Naturlaug har ønsket at få sagen på dagsordenen, og at sekretariatet har accepteret dette. Nærmere vil fremgå under punktet Efter ønske fra Kim Aarestrup/Danmarks Sportsfiskerforbund blev indsatser i vandplan 1 som ikke er overført til vandplan 2 sat på som punkt under Eventuelt. Peter Helles/Ålauget Alling Å ønskede at præsentere et notat fra en tidligere afdelingsleder i Landbrug og Fødevarer under Eventuelt. Dagsorden godkendt. Ad 2: Godkendelse af referat fra 3. vandrådsmøde den 22. august 2017 Der blev fremsat ønske om at referat-udkastet udsendes tidligere. Peter Helles/ Ålauget Alling Å ønskede det blev ført til referat, at alle indlæg der gives i vandrådssammenhæng er partshøringer, uanset om der opnås enighed eller ej, og at ordlyden af fremførte synspunkter skal kontrolleres af de der fremsætter indlæggene. Sekretariatet understregede, at de referater der sendes til vandrådsmedlemmerne, kun er interne udkast, indtil referaterne godkendes på det kommende vandrådsmøde, og først derefter bliver offentliggjort. Referatet godkendt. Ad 3: Opfølgning på ekskursionen den 15. september 2017 Jørgen Jørgensen gav et kort referat af ekskursionen den 15. september til lokaliteter ved Vibæk, Nørreå og Gudenå i Kommune.
3 Vibæk her kender kommunen vandløbet, der er gennemført restaurering i Kommunen vil melde ind at den nuværende målsætning skal bibeholdes, og at vandløbet ikke skal karakteriseres som stærkt modificeret og dermed have nedsat målsætning. Nørreå manglende viden om flere kvalitetselementer betyder som udgangspunkt at kommunen ikke vil anbefale at ændre på den nuværende karakterisering som naturligt vandløb. Der var i vandrådet enighed om, at en endelig stillingtagen til vandløb af denne type, hvor det ikke er klart hvilke virkemidler der skal benyttes for at opnå målopfyldelse, og hvad omkostningerne herved vil være, bør udskydes til tredje planperiode. Gudenå er så stort, naturligt og specielt et vandløb at det ikke er oplagt at udpege det som stærkt modificeret. Det var ikke muligt at fremvise et stærkt kanaliseret og dybt nedgravet vandløb i Kommune med et opland over 10 km 2. Ekskursionen viste at det er langt nemmere at forholde sig til konkrete vandløb end til de kriterier Miljøstyrelsen har opstillet. Peter Helles/Ålauget Alling Å betvivler grundlaget for de indsatsplaner som staten og kommunerne laver, og mener ikke, at konsekvensberegningerne i alle tilfælde er korrekt udført. Jørgen Jørgensen svarede, at indsatsplanerne laves af staten, og at kommunerne laver konsekvensberegninger i forhold til de helt konkrete indsatser, inklusiv vurdering af eventuelle vandstandshævninger, samt høring af lodsejere. Denne proces er en forudsætning for at en realisering af indsatserne godkendes af staten. Ad 4: Principper for karakterisering af vandløb Efter ønske fra vandrådet fremsat på det 3. møde har sekretariatet efterfølgende udsendt et oplæg til principper for karakterisering af vandløb, baseret på Miljøstyrelsens vejledning. Øvelsen er at udpege vandløb der er så ændrede at de ikke kan bringes til at opnå god økologisk tilstand uden væsentligt at påvirke det formål de er ændret for at opnå. Ad 5: Status for indmeldinger i GIS-værktøj Opgave 1: Som besluttet på sidste møde gennemgås de vandløb der er kommenteret på her på mødet (kun de der er udpeget som naturlige af Miljøstyrelsen). For de øvrige vandløb med opland under 10 km 2 kan funktionen Supplerende bemærkninger benyttes. Sekretariatet samler alle kommentarerne og sender dem med til Miljøstyrelsen sammen med det endelige bidrag fra vandrådet. Opgave 1-vandløbene der var udpeget som kunstige af Miljøstyrelsen lagde vi i første omgang til side, indtil opgave 2 blev igangsat. Da det viste sig at de små vandløb ikke indgik i opgave 2, tog sekretariatet problemstillingen op med Miljøstyrelsen, og funktionen Supplerende bemærkninger blev indført i GISværktøjet, hvor der kan indsættes bemærkninger til alle vandløb der indgår i vandrådsarbejdet. Det er disse bemærkninger sekretariatet vil samle sammen og indsende til Miljøstyrelsen. Det blev drøftet, om vandrådet kan stå inde for de bemærkninger der sendes videre, når det oftest kun er 1-2 medlemmer af vandrådet der har kendskab til det konkrete vandløb, og alle vandrådets medlemmer senere kan blive taget til indtægt for disse indmeldinger.
4 Der blev endvidere fra vandrådet gjort opmærksom på, at ejerne af de vandløb, der indgår i drøftelserne, ikke har haft lejlighed til at blive hørt. Opgave 2: der er kun kommet få kommentarer. Disse gennemgås på næste møde. Ad 6: Drøftelse af specifikke vandløb Punktet blev indledt med en principiel diskussion om i hvor høj grad vandrådet kan beslutte om et vandløb skal indstilles til at udgå af vandplanen eller blive. Efter fleres mening er grundlaget ikke godt nok for at vandrådets medlemmer kan påtage sig et ansvar for at beslutte en indstilling, der kan påvirke andres økonomiske interesser. Stig Jensen/Danmarks Naturfredningsforening henviste til Miljø- og Fødevareministerens brev til vandrådene fra 8. september 2017, hvor der står, at. der tilsyneladende i nogle vandråd har været taget økonomiske hensyn i forbindelse med opgaveløsningen. Det er ikke en opgave for vandrådene. Peter Helles/Ålauget Alling Å kan ikke acceptere, at man kan sidde i vandrådet uden at måtte tage hensyn til økonomiske interesser. Maria Pilgaard/Landbrug & Fødevarer anførte, at det vil være nødvendigt at rette henvendelse til specifikke lodsejere for at få deres vurdering af de økonomiske konsekvenser af at bibeholde et vandløb med høj målsætning i vandplanen. Alle de ca. 30 naturlige vandløb, hvor vandrådsmedlemmer har kommenteret Miljøstyrelsens udpegning under opgave 1, blev gennemgået kommune for kommune. Nogle af vandløbene kunne der opnås enighed om skulle udgå/forblive i vandplanen, andre var der uenighed om, og nogle få skal der ses nærmere på inden næste møde. En samlet liste er vedlagt referatet. De ca. 100 vandløb under opgave 1, som Miljøstyrelsen har udpeget som kunstige/stærkt modificerede drøftes på det næste møde. Mødet udvides derfor, så det starter kl. 15. Vedr. opgave 2 drøftes de vandløb, hvor vandrådsmedlemmer og kommuner har kommenteret, også på næste møde. En oversigt er vedlagt referatet. Ad 7: Oplæg til udtalelse fra vandrådet til Miljø- og fødevareministeren vedr. vandrådsprocessen Sekretariatets udkast blev udsendt sammen med dagsordenen til mødet. På grund af tidnød kunne det ikke drøftes nærmere. Vandrådets medlemmer opfordres til at sende kommentarer til udkastet til sekretariatet. Flere vandrådsmedlemmer spurgte til om en sådan udtalelse ville have betydning, og om ministeren overhovedet ville lytte til det. Sekretariatet vurderede, at det nok særligt skal ses som en mulighed for at påvirke hvordan processen hen imod 3. planperiode tilrettelægges, og at det forhold, at flere andre vandråd også har sendt lignende udtalelser, øger muligheden for at påvirke processen. Ad 8: Emner til næste møde Næste møde afholdes onsdag den 11. oktober kl på Søndermølle, Vinkelvej 40, 8800 (samme sted som det første møde blev afholdt). På mødet drøftes alle vandløb under opgave 2, samt de vandløb under opgave 1 der ikke kunne gøres færdige på dagens møde.
5 Sekretariatet foreslår at der holdes et møde i december, hvor hver kommunes indstilling har været gennem den første politiske behandling, så vandrådet får lejlighed til at forholde sig til de udmeldinger der måtte komme fra kommunalpolitikerne. Om der er behov for sådan et yderligere møde tages der stilling til på mødet 11. oktober. Ad 9: Eventuelt a. Indlæg fra Hans Madsen/Uldum Kær Naturlaug vedr. Vestbirk Vandkraftværk. Spærringen ved vandkraftværket blev ved vandrådsprocessen i 2014 indstillet til at indgå i indsatsprogrammet for 2. planperiode, og sanering af spærringen indgår i indsatsplanen. Hans Madsen fremførte en række argumenter for, at der ikke skal laves et omløb ved vandkraftværket. Indlægget samt Horsens Kommunes svar er vedlagt referatet. Mødelederen understregede, at indsatsprogrammet for 2. planperiode ikke indgår i det nuværende vandråds opgaver. b. Peter Helles/Ålauget Alling Å ønskede et notat vedr. klassificeringen af vandløb i de danske vandplaner, udarbejdet i januar 2017 af tidligere afdelingsleder ved Landbrug & Fødevarer Kristian Østergaard, omdelt til vandrådet. En kopi af notatet er vedlagt referatet. c. Kim Aarestrup/Danmarks Sportsfiskerforbund spurgte til de indsatser fra 1. planperiode der ikke er overført til 2. planperiode, og hvad der skal ske med dem. Sekretariatet undersøger det ved Miljøstyrelsen, og giver en tilbagemelding på næste møde.
Referat af møde i det Grønne Råd for Viborg Kommune Mødedato: Onsdag den 11. maj 2016 Mødetidspunkt: Kl. 15.00 Teknik & Miljø Natur og Vand Dato: 9. juni 2016 Sagsnr.: 16/5683 Sagsbehandler: jrs Mødested:
Referat 7. vandrådsmøde Odense Fjord, tirsdag den 3. oktober 2017
Referat 7. vandrådsmøde Odense Fjord, tirsdag den 3. oktober 2017 Deltagere: Mikael Eg Andersen, Nordfyns vandløbslaug Hans Christian Hansen, Faaborg-Midtfyns vandløbslaug Torben Friis, Kerteminde vandløbslaug
Referat af møde i det Grønne Råd for Viborg Kommune Mødedato: Tirsdag den 25. september 2018 Mødetidspunkt: Kl. 10.30-12 Teknik & Miljø Natur og Vand Dato: 1. november 2018 Sagsnr.: 17/58832 Sagsbehandler:
Referat af møde i det Grønne Råd for Viborg Kommune Mødedato: Onsdag den 12. december 2018 Mødetidspunkt: Kl. 15.00-17 Teknik & Miljø Natur og Vand Dato: 29. januar 2019 Sagsnr.: 17/58832 Sagsbehandler: